**IEPIRKUMA LĪGUMS NR.PND-2015/10/1**

Pāvilosta 2015.gada 12.jūnijā.

**Pāvilostas novada pašvaldība**, reģistrācijas Nr. 90000059438, juridiskā adrese: Dzintaru iela 73, Pāvilosta, Pāvilostas novads, LV-3466 (turpmāk – Pasūtītājs), kuras vārdā saskaņā Pāvilostas novada domes Nolikumu rīkojas priekšsēdētāja vietnieks Andris Zaļkalns, no vienas puses, un **SIA “SKANDI MOTORS” filiāle „LIEPĀJA”**, reģistrācijas Nr. 40103183459, juridiskā adrese: Lielirbes iela 32, Rīga, LV-1046, struktūrvienība Brīvības iela146c, Liepāja, LV-3401 (turpmāk – Uzņēmējs), kura vārdā saskaņā ar Pilnvaru rīkojas filiāles vadītājs Uldis Deķeris, no otras puses, abi kopā un katrs atsevišķi turpmāk šā līguma tekstā saukti par Pusēm, pamatojoties uz Publisko iepirkumu likuma 8.2 panta kartībā veiktā iepirkuma **„Autotransporta tehniskās apkopes un remonta pakalpojumi Pāvilostas novada pašvaldības iestāžu vajadzībām ”**, ID Nr. PNP2015/10 (turpmāk – iepirkuma procedūra), rezultātiem un Uzņēmēja iesniegto piedāvājumu, noslēdz šādu līgumu (turpmāk- Līgums):

1. **LĪGUMA PRIEKŠMETS**
	1. Pasūtītājs pasūta un Uzņēmējs apņemas sniegt Pasūtītāja autotransportam **autotransporta tehniskās apkopes un remonta pakalpojumus:** tehniskās apkopes, remonta, mazgāšanas, tīrīšanas un nepieciešamības gadījumā auto evakuatora pakalpojumus (turpmāk - Pakalpojumi) **iepirkuma daļā Nr.1** - **vieglās automašīnas un mikroautobusi VW**- saskaņā ar Līguma, iepirkuma nolikuma, tajā skaitā tehniskās specifikācijas nosacījumiem, kā arī atbilstoši Uzņēmēja iepirkumā iesniegtajam tehniskajam un finanšu piedāvājumam, kuru kopijas pievienotas Līgumam un ir tā neatņemama sastāvdaļa (Līguma pielikums).
	2. Pakalpojumu apraksts, cena un izpildes noteikumi ir noteikti saskaņā ar iepirkuma procedūras ID Nr. PNP2015/10 rezultātiem.
	3. Pakalpojumi tiek sniegti UZŅĒMĒJA autoservisā Brīvības ielā 146c, Liepājā.
	4. Oriģinālo rezerves daļu un ekspluatācijas materiālu iegādi pasūtījuma izpildei veic Uzņēmējs atbilstoši izgatavotāja rezerves daļu un materiālu katalogam.
	5. Pasūtītājs, vienojoties ar Uzņēmēju, var izvēlēties lietotas rezerves daļas par savstarpēji saskaņotām cenām.
	6. Pasūtītājs Līguma ietvaros nav saistīts ar konkrētu iepirkuma apjomu, un veic pasūtījumus atbilstoši vajadzībām un finanšu iespējām.
2. **LĪGUMA TERMIŅŠ**
	1. Līgums stājas spēkā ar tā abpusējas parakstīšanas dienu.
	2. Uzņēmējs sniedz Līgumā atrunātos pakalpojumus līdz iestājas viens no nosacījumiem:
		1. pagājuši 12 (divpadsmit) mēneši no Līguma noslēgšanas.
		2. Uzņēmējam ir samaksāta Līguma 3.1.punktā minētā summa.
	3. Līgums ir spēkā līdz Pušu saistību pilnīgai izpildei.
3. **LĪGUMA SUMMA UN NORĒĶINU KĀRTĪBA**
	1. Šī Līguma summa ir līdz **EUR 7 940.21** (septiņi tūkstoši deviņi simti četrdesmit euro, 21centi) bez PVN. Papildus PASŪTĪTĀJS maksā PVN EUR 1667,44 (tūkstotis seši simti sešdesmit septiņi euro, 44 centi). Līguma kopējā summa ir līdz **EUR 9607,65 (deviņi tūkstoši seši simti septiņi euro, 65 centi).**
	2. Līguma kopējā summā ietilpst PASŪTĪTĀJA autotransporta remontu izmaksas, rezerves daļu izmaksas, tehnisko apkopju izmaksas, diagnostikas izmaksas autotransporta mazgāšanas izmaksas un citas izmaksas, kas nodrošina kvalitatīvu Pakalpojumu izpildi visā Līguma darbības laikā.
	3. Norēķini par sniegtajiem Pakalpojumiem tiek veikti ar pārskaitījumu Uzņēmēja norēķinu kontā 20 dienu laikā no Preču pavadzīmes - rēķina parakstīšanas dienas.
	4. Izpildīto darbu izmaksas līguma darbības laikā netiek paaugstinātas.
4. **LĪGUMA IZPILDES NOTEIKUMI**
	1. Pirms katras Pasūtītāja automašīnas nodošanas remontam, tehniskai apkopei vai defekta diagnostikai, Puses saskaņo Pakalpojuma apjomu*,* cenas un izpildes termiņus. Darbu izpildes termiņi nepārsniedz 7 (septiņas) kalendāra dienas.
	2. Katra Pakalpojuma izpildes nodošana tiek noformēta ar Preču pavadzīmi - rēķinu, kuru paraksta Pušu pilnvarotie pārstāvji nodošanas brīdī.
	3. Saremontētās automašīnas atbilstību Preču pavadzīmē – rēķinā norādītajam remonta apjomam Pasūtītājsapstiprina ar savu parakstu.
	4. Ja Pakalpojums ir sniegts nekvalitatīvi vai nav pabeigts, Pasūtītājs Preču pavadzīmi – rēķinu neparaksta līdz brīdim, kamēr Uzņēmējs, Pušu saskaņotā termiņā, Pakalpojumu izpilda kvalitatīvi uz sava rēķina.
	5. Pasūtītājs ir tiesīgs veikt kontroli par līguma izpildi un Pakalpojuma atbilstību visām Līgumā noteiktajām prasībām, pieaicinot speciālistus un ekspertus atzinuma sniegšanai.
	6. Izpildītajiem darbiem tiek noteikta ne mazāk kā 6 mēnešu garantija un rezerves daļām 12 mēnešu garantija.
	7. Finanšu piedāvājumā norādītās vai lielākas, ja tādas piedāvā Izpildītājs, atlaides rezerves daļu iegādei tiek piemērotas visā Līguma darbības laikā.
5. **PAKALPOJUMU KLALITĀTE**

UZŅĒMĒJS *g*arantē Pakalpojumu un izmantoto rezerves daļu atbilstību spēkā esošiem Valsts standartiem un citām normatīvi tehniskajos dokumentos izvirzītām kvalitātes prasībām.

1. **PUŠU ATBILDĪBA**
	1. Puses ir materiāli atbildīgas gadījumā, ja netiek pildīti vai tiek nepienācīgi pildīti Līguma noteikumi, kā rezultātā viena no Pusēm otras Puses vainas dēļ cietusi zaudējumus.
	2. Ja Uzņēmējs nokavē Pakalpojuma izpildes termiņu, par kādu Puses ir vienojušās, un tas nav saistīts ar neparedzētu darbu veikšanu, Pasūtītājam ir tiesības pieprasīt no Uzņēmēja līgumsodu par pieļauto kavējumu 0,5% apmērā no kopējās attiecīgā Pakalpojuma izmaksu tāmes par katru kavējuma dienu, kas tiek ieturēta no gala maksājuma summas.
	3. Par maksājumu termiņa neievērošanu Uzņēmējs no Pasūtītāja ir tiesīgs pieprasīt līgumsodu 0,5% apmērā no nokavētā maksājuma summas par katru kalendāro kavējuma dienu, iesniedzot Pasūtītājam pieprasījumu un rēķinu.
	4. Līgumsoda nomaksa neatbrīvo Pusi no līgumsaistību izpildes vai pārkāpumu novēršanas pienākuma.
2. **NEPĀRVARAMA VARA**
	1. Puses nav atbildīgas par daļēju vai pilnīgu šā līguma saistību neizpildi, ja neizpilde ir sekas dabas parādību, kara darbības un citu nepārvaramas varas apstākļu darbībai, kas tiešā veidā ietekmējusi šā līguma izpildi. Līguma saistību izpildes termiņš tiek pagarināts par laiku, kurā darbojušies nepārvaramas varas apstākļi, kā arī šo apstākļu izraisītās sekas.
	2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos, pievienojot kompetentas institūcijas izdotu izziņu par nepārvaramas varas iestāšanās faktu, ne vēlāk kā triju kalendāro dienu laikā no to iestāšanās dienas. Tā puse, kura sakarā ar neparedzētajiem apstākļiem nevar izpildīt līguma nosacījumus, ne vēlāk kā 3 (trīs) darba dienu laikā informē otru pusi par šādu apstākļu iestāšanos. Šādā gadījumā puses vienojas par darbu turpmāku izpildi.
	3. Nepārvaramas varas apstākļu esamība ir jāpierāda Pusei, kura uz tiem atsaucas.
3. **LĪGUMA IZBEIGŠANA**
	1. Pasūtītājam ir tiesības vienpusēji izbeigt līgumu 10 (desmit) dienas iepriekš rakstveidā par to brīdinot Uzņēmēju gadījumos, ja:
		1. Uzņēmējs vairāk kā 2 (divas) reizes kavējis Pakalpojuma izpildes termiņu;
		2. Uzņēmējs nepilda garantijas saistības;
		3. Pakalpojums, saskaņā ar pārbaužu rezultātiem, tiek pildīts neatbilstošā kvalitātē;
		4. Uzņēmējs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas procesa ierosināšana, likvidācijas uzsākšana).
	2. Uzņēmējam ir tiesības vienpusēji izbeigt līgumu 10 (desmit) dienas iepriekš rakstveidā par to brīdinot Pasūtītāju gadījumos, ja Pasūtītājs vairāk kā 2 (divas) reizes Līguma 3.3.punktā noteiktajā laikā neveic samaksu saskaņā ar Līguma noteikumiem.
	3. Abpusēji rakstiski vienojoties, Puses ir tiesīgas izbeigt līgumu kāda cita iemesla dēļ.
	4. Gadījumā, ja Līgums tiek izbeigts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojama Līguma izbeigšanā, ir jāatlīdzina otrai Pusei zaudējumi, kas tai rodas saistībā ar Līguma izbeigšanu.
4. **APAKŠLĪGUMI**
	1. Uzņēmējs var slēgt līgumus par noteiktu darbu izpildi ar apakšuzņēmējiem. Noslēgtā apakšuzņēmuma līguma noteikumi nedrīkst būt pretrunā šī Līguma noteikumiem un iepirkuma procedūras dokumentācijai.
	2. Uzņēmējs koordinē apakšuzņēmēju darbību un uzņemas pilnu atbildību par apakšuzņēmēju darbu izpildes kvalitāti, darbu izpildes termiņu u.c. šī Līguma noteikumu ievērošanu.
	3. Uzņēmējs uzņemas pilnu atbildību par veiktajiem norēķiniem ar tā piesaistītajiem apakšuzņēmējiem, t.sk. arī Uzņēmēja maksātnespējas procesa gadījumā. Pasūtītājs nenes nekādu atbildību, t.sk. arī materiālu, par Uzņēmēja savlaicīgi, vai vispār neveiktiem norēķiniem ar tā piesaistītajiem apakšuzņēmējiem.
5. **CITI NOTEIKUMI**
	1. Visi šī Līguma grozījumi un papildinājumi ir spēkā, ja par to panākta Pušu rakstiska vienošanās un ir ievēroti Publisko iepirkumu likuma 671.panta noteikumi. Tie pievienojami Līgumam kā pielikumi un kļūst par šī Līguma neatņemamu sastāvdaļu.
	2. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja vienošanos nav iespējams panākt, tad strīds tiek risināts vispārējās jurisdikcijas tiesā saskaņā ar normatīvajiem aktiem.
	3. Pusēm savlaicīgi jāinformē vienai otra par apstākļiem, kas ietekmē vai varētu ietekmēt Līguma izpildi.
	4. Gadījumā, ja kāda Pusēm maina savu juridisko adresi un/vai bankas rekvizītus, tā ne vēlāk kā 5 (piecu) dienu laikā pēc izmaiņu veikšanas rakstiski paziņo par to otrai Pusei.
	5. Pušu juridiskā statusa izmaiņu gadījumā Līgums saglabā savu spēku pilnā apjomā to tiesību un saistību pārņēmējiem.
	6. Visos pārējos šajā Līgumā neatrunātajos jautājumos Puses vadās no Latvijas Republikā spēkā esošiem normatīviem aktiem.
	7. Puses apņemas neizpaust trešajām personām konfidenciālu informāciju, kas tām kļuvusi zināma, pildot šī Līguma noteikumus, izņemot kad šādā informācijā jāsniedz tiesībsargājošām iestādēm, saskaņā ar normatīvajiem aktiem.
	8. Kontaktpersona no Pasūtītāja puses –Pāvilostas novada pašvaldības izpilddirektors Alfrēds Magone, tālrunis 26405900, faksa Nr. 63484567, e-pasts: alfreds\_magone @tvnet.lv.
	9. Kontaktpersona no Uzņēmēja puses- vadītājs Uģis Deķeris, tālrunis 63483600, faksa Nr. 63483611, mob. 20263000 e-pasts: ugis.dekeris@skandimotors.lv.
	10. Pušu pārstāvji apliecina, ka viņiem ir visas nepieciešamās pilnvaras parakstīt šo līgumu.
	11. Līgums ir sastādīts latviešu valodā uz 5 (piecām) lapām, ieskaitot vienu pielikumu uz 5 (piecām) lapām, divos eksemplāros, pa vienam eksemplāram katrai PUSEI. Abiem līguma eksemplāriem ir vienāds juridisks spēks.

**11. PUŠU REKVIZĪTI UN PARAKSTI**

Pasūtītājs: Izpildītājs:

|  |  |
| --- | --- |
| **Pāvilostas novada pašvaldība**Reģistrācijas Nr. 90000059438 Adrese: Dzintaru iela 73, Pāvilosta, Pāvilostas novads, LV-3466AS SwedbankKods HABALV22Konts: LV32HABA0001402037066\_\_\_\_\_\_\_\_\_\_\_\_\_\_\_\_\_\_\_\_ A.Zaļkalns | **SIA “SKANDI MOTORS”** **filiāle „LIEPĀJA”**, Reģistrācijas nr.40103183459Adrese: Lielirbes iela 32, Rīga, LV-1046, struktūrvienība Brīvības iela146c, Liepāja, LV-3401NORDEA BANK Finland Plc Latvijas filiāleNDEALV2XLV 83NDEA 000 0835 8056 3\_\_\_\_\_\_\_\_\_\_\_\_\_\_\_\_\_\_\_\_\_U. Deķeris |